తెలంగాణలో మహిళా తహసీల్దార్ దారుణహత్య WATCH LIVE TV
పాక్ బౌలర్లని ఉతుకుతుంటే ఆ మజా..?
కెరీర్ సాంతం ఎంత మంది ప్రత్యర్థులతో ఆడినా.. పాకిస్థాన్‌తో మ్యాచ్‌లు ఆడేటప్పుడు తెగ ఎంజాయ్ చేసేవాడినని ఈ మాజీ ఓపెనర్ గుర్తు
TNN | Updated:
Jun 18, 2017, 01:12PM IST
పాకిస్థాన్ బౌలర్లపై ఎదురుదాడి చేస్తూ బౌండరీలు బాదడాన్ని తాను చాలా ఇష్టపడేవాడినని భారత డాషింగ్ మాజీ ఓపెనర్ వీరేంద్ర సెహ్వాగ్ గుర్తు చేసుకున్నాడు. ఛాంపియన్స్ ట్రోఫీలో భాగంగా భారత్, పాకిస్థాన్ మధ్య ఆదివారం మధ్యాహ్నం ఫైనల్ మ్యాచ్ జరగనున్న విషయం తెలిసిందే. ఈ నేపథ్యంలో వీరేంద్ర సెహ్వాగ్ మాట్లాడుతూ &lsquo;సహనంతో ఎలా ఉండాలో సౌరవ్ గంగూలీ నాకు నేర్పించాడు. అతనే నా ఫేవరెట్ కెప్టెన్. మైదానంలో టెన్షన్ పడకుండా ఎలా స్వేచ్ఛగా బౌండరీలు బాదాలో సచిన్ తెందుల్కర్ నేర్పించాడు&rsquo; అని వివరించాడు.
కెరీర్ సాంతం ఎంత మంది ప్రత్యర్థులతో ఆడినా.. పాకిస్థాన్&zwnj;తో మ్యాచ్&zwnj;లు ఆడేటప్పుడు తెగ ఎంజాయ్ చేసేవాడినని ఈ మాజీ ఓపెనర్ గుర్తు చేసుకున్నాడు. &lsquo;పాకిస్థాన్&zwnj;పై బౌండరీలు కొట్టడమంటే నాకు చాలా ఇష్టం. ప్రత్యేకంగా 150 కి.మీ వేగంతో బంతులు విసిరే షోయబ్ అక్తర్ బౌలింగ్&zwnj;లో&rsquo; అని వివరించాడు. ఇటీవల తనని తిడుతూ పాక్ మాజీ వికెట్ కీపర్ లతీఫ్ వీడియో విడుదల చేసినట్లు తనకు తెలిసిందని.. కానీ.. తను మాత్రం ఆ వీడియో చూడలేదన సెహ్వాగ్ వెల్లడించాడు.
వీడియోకి ప్రతిస్పందిస్తూ.. &lsquo;అనవసరమైన మాటలకంటే.. అర్థవంతమైన మౌనం మేలు&rsquo; అంటూ సెహ్వాగ్ ట్వీట్ చేసిన విషయం తెలిసిందే. సెహ్వాగ్ ఊరుకున్నా యువ క్రికెటర్ మనోజ్ తివారీ తనదైన శైలిలో లతీఫ్&zwnj;కి వీడియో ద్వారా బుద్ధి చెప్పాడు.